**Sven Wunder** (s. 1963, Saksa) on tanskalainen taloustieteen ja metsätieteen kaksoistohtori, joka työskentelee Euroopan metsäinstituutin Barcelonan toimipisteessä johtavana tutkijana ekosysteemipalvelujen taloudellista arvoa koskevissa kysymyksissä.

Wunder on suorittanut maisteritutkinnon taloustieteistä (M.A. 1988) ja valmistunut sittemmin saman alan tohtoriksi Kööpenhaminan yliopistosta (1992) sekä metsätieteen tohtoriksi Tanskan kuninkaallisesta eläinlääketiede- ja maatalousyliopistosta (2001). Hänen englanninkielinen väitöskirjansa (1992) oli otsikoitu *Dutch Disease theory and the case of Colombia*. Tutkimustyötä hän on urallaan tehnyt Tanskan ja Espanjan ohella myös Brasiliassa, Indonesiassa, Ecuadorissa, Kolombiassa, ja Britanniassa.

Wunder on julkaissut yhdessä työtovereittensa kanssa runsaasti tieteellisiä artikkeleita ja useita kirjoja ympäristötalouden alalta. Hänen erikoisalansa on ympäristöpalveluista maksettavat maksut. Hän on käsitellyt tuotannossaan myös aavikoitumista, köyhyyttä, ekoturismia, ei-puisia metsätuotteita, makrotaloutta, kauppaa, tulonjakoa, kehitysapua ja taloushistoriaa.

Wunder on kuulunut maailman viitatuimpien tutkijoiden joukkoon useana peräkkäisenä vuonna saaden vuoden 2020 tunnustuksen poikkitieteellisen tutkimuksen alalta (Highly Cited Researchers, 2014-2020; vuonna 2020 luokasta Cross-Field). Koska kansainvälisenä järjestönä toimivan Euroopan metsäinstituutin päätoimipiste sijaitsee Joensuussa, oli luokittelun tehnyt analytiikkayritys pisteyttänyt tieteilijän vuonna 2020 tutkimuslaitoksen päätoimipaikan mukaan Suomen tieteentekijöiden ryhmään.  Wunderin saama tunnustus pohjautuu analyytikkayritys Clarivaten ylläpitämään Web of Science -julkaisutietokantaan. Marraskuussa 2020 julkaistuun luetteloon oli valittu yhteensä noin 6 400 tutkijaa, joista 3 900 oli ryhmitelty johonkin 21:stä selvityksessä mukana oleesta tieteenalaryhmästä ja 2 500 oli poikkitieteellisten aihepiirien tutkijoita. Heistä kukin lukeutuu tieteenalaryhmässään viitatuimman prosentin joukkoon kaikista julkaisutietokannassa mukana olevista alan tutkijoista.

Teoksia
-------

(tässä pieni osa)

* Sven Wunder (auth.), Gerhard Gerold, Michael Fremerey, Edi Guhardja (eds.) *Land Use, Nature Conservation and the Stability of Rainforest Margins in Southeast Asia*. 2004, Springer-Verlag Berlin Heidelberg. ISBN 978-3-662-08237-9.

Lähteet
-------

1. ↑  Sven Wunder dnb.de. Viitattu 26.11.2020. (englanniksi)
2. 1 2 3 4  Sven Wunder *On Line Opinion, onlineopinion.com.au*. Viitattu 26.11.2020. (englanniksi)
3. 1 2 3 4  EFIMED's Sven Wunder among 2020's Highly Cited Researchers for his cross-field performance  24.11.2020. efi.int. Viitattu 26.11.2020. (englanniksi)
4. ↑  Sven Wunder orcid.org. Viitattu 26.11.2020. (englanniksi)
5. ↑  PhD Series 1990-1999 (23: Sven Wunder: Dutch Disease theory and the case of Colombia. 1992) Department of Economics, University of Copenhagen, economics.ku.dk. Viitattu 26.11.2020. (englanniksi)
6. ↑  Sven Wunder *medforest.net*. Viitattu 26.11.2020. (englanniksi)
7. ↑  Sven Wunder. Highly cited publons.com. Viitattu 26.11.2020. (englanniksi)
8. 1 2  2020 Highly Cited Researchers (2020 Viitatuimmat tieteilijät. Kirjoittamalla hakukenttään "Region" maanimi "Finland" voi hakea kotiorganisaatioltaan Suomessa toimivat tieteilijät) Clarivate, clarivate.com. Viitattu 26.11.2020. (englanniksi)
9. 1 2  Highly Cited Researchers - Methodology (Viitatuimmat tieteilijät. metodiikka) Clarivate, clarivate.com. Viitattu 26.11.2020. (englanniksi)

Aiheesta muualla
----------------

* Google Scholar: Sven Wunder (englanniksi) (scholar.google.com)
* Explore our Knowledge: CIFOR publications by Sven Wunder (englanniksi) (cifor.org)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Alankomaat

 |
|  |
| Tieteilijät | 
* ORCID
* Scopus

 |
|  |
| Muut | 
* IdRef

 |

 |